ÚTMUTATÓ

Tárgy:

Szalézi Lelkigyakorlatos Ház

Gerecse Naturpark Látogatóközpont építés-szerelés kivitelezés

tárgyú közbeszerzési eljárása

Ajánlatkérő:

Szalézi Lelkigyakorlatos Ház

Tárgy:

Szalézi Lelkigyakorlatos Ház

Gerecse Naturpark Látogatóközpont építés-szerelés kivitelezés

tárgyú közbeszerzési eljárása

**Tisztelt Ajánlattevő!**

1. Szalézi Lelkigyakorlatos Ház (a továbbiakban: Ajánlatkérő) a tárgyi projektet közbeszerzési eljárás keretében valósítja meg.
2. Az ajánlatnak tartalmaznia kell a Kbt. 66. § (2), (5), (6) bek., 67. § (1)-(4) szerinti nyilatkozatokat.
3. Az ajánlatnak tartalmaznia kell, az ajánlattevő, illetve azon alvállalkozó és alkalmasság igazolásában részt vevő más szervezet, akik az ajánlatban nyilatkozatot tesznek alábbi okmányainak másolati példányát:  
   - aláírási címpéldány, vagy Ctv. 9. §-a szerinti aláírásminta,  
   - a cégbejegyzési okmányban nem szereplő kötelezettségvállaló(k) esetében a cégjegyzésre jogosult személytől származó, ajánlat aláírására vonatkozó (a meghatalmazott aláírását is tartalmazó) teljes bizonyító erejű írásos meghatalmazás,

- folyamatban lévő változásbejegyzési eljárás esetében csatolni kell a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást.

1. Idegen nyelvű dokumentum, irat benyújtása esetén, az idegen nyelvű dokumentummal együtt annak felelős magyar nyelvű fordítása is benyújtandó. Felelős fordítás alatt az ajánlatkérő az olyan fordítást érti, amely tekintetében az ajánlattevő képviseletére jogosult személy nyilatkozik, hogy az mindenben megfelel az eredeti szövegnek. A nem magyar nyelven készült, illetve felelős magyar fordítással el nem látott dokumentumokban foglaltakat az ajánlatkérő az ajánlatok bírálata során nem veszi figyelembe. A fordítás tartalmának helyességéért az ajánlattevő a felelős.
2. Gazdasági társaság ajánlattevőnek, alvállalkozónak a hatályos adatait tartalmazó cégkivonatának ajánlatkérő általi lekéréséhez meg kell adnia cégjegyzékszámát és adószámát. Amennyiben a cégkivonat szerint el nem bírált módosítás van folyamatban, úgy az ajánlathoz csatolni kell az esetleges változásbejegyzési kérelmet. Egyéni vállalkozó esetén az egyéni vállalkozói igazolványt kell másolatban csatolni.
3. Az ajánlatkérő a rendelkezésre álló pénzügyi forrásaira és a beérkezett ajánlatokra tekintettel hirdet eredményt, vagy nyilvánítja az eljárást eredménytelenné.
4. Az ajánlati felhívásban és dokumentációban megadott valamennyi órában megadott határidő magyarországi helyi idő szerint értendő.
5. Figyelem, érvénytelen az az ajánlat, mely az ajánlati felhívásban, vagy a jelen Közbeszerzési dokumentumokban foglaltaktól eltér. Hiánypótlás a Kbt. rendelkezései szerint lehetséges.
6. A közbeszerzési műszaki leírásban szerepeltetett gyártmányokra, eredetű-, márkájú-, típusú dolgokra, eljárásra, tevékenységre való hivatkozás csak az áru jellegének, minőségének egyértelmű meghatározása érdekében történt, Ajánlatkérő azokkal egyenértékű, vagy azoknál Ajánlatkérő számára kedvezőbb teljesítést is elfogad.
7. Az Ajánlattevő - a megfelelő ajánlattétel érdekében - az ajánlati felhívásban és a Közbeszerzési dokumentumokban foglaltakkal kapcsolatban írásban kiegészítő (értelmező) tájékoztatást kérhet az Ajánlatkérőtől.
8. Az ajánlat érvénytelen, ha bármely okból nem felel meg az ajánlati felhívásban, a Közbeszerzési dokumentumokban, valamint a jogszabályokban meghatározott feltételeknek. Hiánypótlás lehetséges a Kbt. szabályai szerint.
9. A szerződéses feltételeket a vállalkozási szerződés tervezete tartalmazza.
10. Az ajánlat elkészítésével és benyújtásával kapcsolatban felmerülő összes költséget az Ajánlattevőnek kell viselnie. Az Ajánlatkérő semmilyen módon nem tehető felelőssé vagy kötelezetté ezekkel a költségekkel kapcsolatban.
11. A benyújtott ajánlatokat az Ajánlatkérő úgy tekinti, hogy az Ajánlattevők megbizonyosodtak az Ajánlati Felhívásban és Közbeszerzési dokumentumokban meghatározott-, illetve ezekből következő feladatok és feltételek teljesítésére vonatkozó szerződéses ár helyességéről és elégséges voltáról, valamint arról, hogy ajánlatuk végösszege fedez minden szerződésben foglalt kötelezettséget és feladatot, ami a beszerzés maradéktalan teljesítéséhez szükséges. Bármilyen mulasztás következménye, amelyet az Ajánlattevő követ el azzal, hogy nem szerez megbízható információt a beszerzés tárgyával kapcsolatban azokról a körülményekről, amelyek befolyásolják az ajánlattételt, a beszerzés teljesítését, befejezését, a szerződés előírásainak betartását, Ajánlattevőt terheli. Amennyiben az ajánlata elfogadást nyer, a mulasztás ténye, a nem kielégítő információszerzés a beszerzés tárgyáról, nem mentesíti Ajánlattevőt szerződéses kötelezettségeinek a vállalt határidőre történő teljesítése alól. A vállalás alapja az Ajánlati felhívás és a Közbeszerzési dokumentumok, valamint annak összes melléklete együttvéve. Ajánlattevő a feladat megvalósítása során nem hivatkozhat arra, hogy a Közbeszerzési dokumentumok nem voltak teljes körűek (beleértve az átadott műszaki leírást is). Amennyiben a Közbeszerzési dokumentumok nem értelmezhetők egyértelműen, az Ajánlattevő kötelezettsége saját érdekében az ellentmondásokat feloldani, a feladatot pontosítani, körültekintő és megbízható információt beszerezni. Ajánlatkérő nem vesz figyelembe az ajánlat megváltoztatására irányuló, arra tekintettel benyújtott kérelmet, hogy az Ajánlattevő a fentiek szerint elmulasztott pontos információkat beszerezni, vagy arra hivatkozással, hogy az Ajánlatkérő szolgáltatott pontatlan adatokat kivéve, ha a Közbeszerzési dokumentumok pontosításával kapcsolatban, az Ajánlatkérő írásban erősítette meg Ajánlattevő értelmezését vagy információját tájékoztatva erről egyidejűleg valamennyi további Ajánlattevőt.
12. Ajánlatkérő Ajánlattevőtől elvárja, hogy az összes tájékoztatást, követelményt, meghatározást, specifikációt, amelyet a Közbeszerzési dokumentumok, vagy az ajánlattételi időszakban esetlegesen kiadott kiegészítések, pontosítások tartalmaznak, átvizsgáljon. Bármely, az ajánlat által tartalmazott hiba, elírás, pontatlanság, nem pótolható hiányosság az Ajánlattevő kockázatára történik, és az ajánlat érvénytelenségét eredményezi.
13. Az Ajánlattevőnek viselnie kell az ajánlat benyújtásával kapcsolatos összes költséget. Ajánlatkérő nem felelős ilyen költségekért, tekintet nélkül a közbeszerzési eljárás lefolytatására vagy kimenetelére.
14. Az ajánlat elvárt tartalmi felépítése:

* Felolvasólap (elektronikus űrlap)
* Egyéb nyilatkozatok (elektronikus űrlap)
* NYILATKOZAT kbt. 62. § (1) bekezdés k) pont kb) alpontja tekintetében (elektronikus űrlap)
* NYILATKOZAT a Kbt. 62. § (1) bekezdés k) pont kc) alpontja tekintetében (elektronikus űrlap)
* NYILATKOZAT a Kbt. 66. § (2) bekezdés szerint (elektronikus űrlap)
* NYILATKOZAT a Kbt. 67. § (4) bekezdés alapján (elektronikus űrlap)
* NYILATKOZAT kizáró okok tekintetében (elektronikus űrlap)
* NYILATKOZAT folyamatban levő változásbejegyzési eljárásról (elektronikus űrlap)
* Műszaki-szakmai alkalmasság igazolása a felhívás szerint
* Aláírási címpéldány, aláírás minta
* Nyilatkozat felelősségbiztosításról
* Árazott költségvetés
* Az eljárást megindító felhívás III.1.3. pont M/2. pontjára bemutatott szakembernek az általa aláírt önéletrajza és rendelkezésre állási nyilatkozata
* Referencia igazolás
* Egyéb iratok szükség szerint

1. Az ajánlattétellel ajánlattevő hozzájárul ahhoz, hogy ajánlatkérő a Kbt-ben meghatározott nyilvánosság biztosításával kapcsolatosan előírt kötelezettségének eleget tehessen.
2. Ajánlatkérő jelen ajánlati felhívásban az alkalmasság feltételeit és azok igazolását, a minősített ajánlattevők jegyzékbe történő felvételét képező minősítési szempontokhoz képest szigorúbban állapította meg, (III.1.1-III.1.3.) valamennyi pontja.
3. Az ajánlatkérő az ajánlatok bírálatát az ajánlatok értékelését követően végzi el. Az ajánlatkérő csak az értékelési sorrendben legkedvezőbb vagy a legkedvezőbb és az azt követő egy vagy több legkedvezőbb ajánlattevő tekintetében végzi el a bírálatot.
4. Ajánlatkérő a hiánypótlást Kbt. 71. §-a alapján biztosítja, azzal, hogy a Kbt. 71. § (6) bekezdése alapján nem biztosít újabb hiánypótlást abban az esetben, ha a már elrendelt hiánypótlás során az ajánlattevő az ajánlatban korábban nem szereplő gazdasági szereplőt von be az eljárásba, és e gazdasági szereplőre tekintettel lenne szükséges az újabb hiánypótlás.
5. Ajánlatkérő a Kbt. 35. § (9) bekezdése alapján nem teszi lehetővé projekttársaság létrehozását sem önálló, sem közös ajánlattevők számára.
6. Folyamatban lévő cégbírósági változásbejegyzési eljárás esetén az ajánlathoz csatolni kell a cégbírósághoz benyújtott változásbejegyzési kérelmet, és annak érkezéséről a cégbíróság által megküldött igazolást. Kérjük nemleges nyilatkozat benyújtását is.
7. Az ajánlatkérő az eljárás nyertesével köti meg a szerződést, vagy a nyertes visszalépése esetén az ajánlatok értékelése során a következő legkedvezőbb ajánlatot tevőnek minősített szervezettel, ha őt az ajánlatok elbírálásáról szóló írásbeli összegezésében megjelölte.
8. Közös ajánlattétel esetén az ajánlatnak kétséget kizáró módon, egyértelműen tartalmaznia kell a közös ajánlattevők nevét és címét. A közös ajánlattevők az ajánlat benyújtásakor azt ne konzorciumként (vagy más polgári jogi társaságként) tegyék meg, hanem a felolvasó lapon és az ajánlat többi részében is a közös ajánlattevők címének, nevének felsorolásával közös ajánlattevők elnevezés alatt. Közös ajánlattétel esetén csatolni kell az ajánlattevők erről szóló megállapodását, amely tartalmazza a közös ajánlattevők egyetemleges felelősségvállalását, az ajánlattevők között a feladatkörök, tevékenységek megosztását és ehhez kapcsolódóan a számlázás rendjét, valamint kijelöli azt az ajánlattevőt, aki a közbeszerzési eljárásban, illetve a szerződése során a közös ajánlattevők nevében hatályos jognyilatkozatokat tehet.

Közös ajánlattétel esetén az ajánlatban csatolni kell a Kbt. 35. § (2) bekezdése szerinti meghatalmazást tartalmazó okiratot. A meghatalmazásnak ki kell terjednie arra, hogy a közös ajánlattevők képviseletére jogosult gazdasági szereplő adott eljárás tekintetében az EKR-ben elektronikus úton teendő nyilatkozatok megtételekor az egyes közös ajánlattevők vagy részvételre jelentkezők képviseletében eljárhat.

1. Árfolyamok: Az ajánlattétel során a különböző devizák Forintra történő átszámításánál Ajánlattevőnek referenciák esetében azok teljesítésének időpontjában, árbevételre vonatkozó adatok esetében az adott naptári év fordulónapján érvényes Magyar Nemzeti Bank által meghatározott devizaárfolyamokat kell alkalmaznia. Amennyiben valamely devizát a Magyar Nemzeti Bank nem jegyez, az adott devizára az Ajánlattevő saját nemzeti bankja (központi bankja) által, referenciák esetében azok teljesítésének időpontjában, árbevételre vonatkozó adatok esetében az adott naptári év fordulónapján érvényes árfolyamon számított EURO ellenérték kerül átváltásra a fentiek szerint.
2. A jelen közbeszerzési eljárásban ajánlatkérői oldalon közreműködő felelős akkreditált közbeszerzési szaktanácsadó dr. Dóka Zsolt /lajstromszám: 00271/ 2000 Szentendre, Városház tér 3., jelen eljárásban: PERFECTUS Kft. 2000 Szentendre, Széchenyi tér 35., e-mail cím: [perfectuskft@gmail.com](mailto:perfectuskft@gmail.com), tel: 06-30-2010302, fax +3626303678
3. Az árat nettó összeg + ÁFA bontásban, magyar forintban kell megadni, oly módon, hogy az árba be kell építeni a termékek/kapcsolódó szolgáltatások beszerzésével, esetleges importálásával, tárolásával, elkészítésével, rakodásával, szállításával, csomagolásával kapcsolatos költségeket, munkadíjat, járulékokat és a teljesítéssel kapcsolatban felmerült valamennyi díjat és költséget, az óradíj és készenléti díj esetén az árba be kell építeni a az anyagok, alkatrészek, berendezések és technológiák, munkadíjak, járulékok, üzemanyag valamint az eredmény elérése érdekében tett szükséges egyéb ráfordítások valamennyi költségét.
4. Az az ajánlat, mely a járulékos költségeket külön árazza be, nem lesz összehasonlítható a többi ajánlattal, így azt ajánlatkérő érvénytelenné nyilvánítja! Az ár sem nyersanyag, energia, üzemanyag, vagy egyéb árváltozással, sem egyéb indokkal egyoldalúan nem módosítható. A megajánlott árat egyértelmű formában úgy kell megadni, hogy annak megállapításához további matematikai számítás elvégzésére már ne legyen szükség. A beszerzésre kizárólag egyösszegű árajánlat adható be, ajánlattevő részéről semmilyen árklauzula nem kerül elfogadásra. Ajánlati árként feltételhez nem kötött, egy számmal meghatározott ár adható meg. Több változatú ár nem adható, különösképpen nem adható olyan többváltozatú ár, amely egyéb szempontok függvényében képzett.
5. Az ajánlatkérő a Kbt. 73. § (5) bekezdés alapján az alábbiakban közli azoknak a szervezeteknek a nevét és webcímét, amelyektől ajánlattevő tájékoztatást kaphat a környezetvédelmi, szociális és munkajogi követelményekről, amelyeknek a teljesítés során meg kell felelni:

Nemzetgazdasági Minisztérium

<http://www.kormany.hu/hu/nemzetgazdasagi-miniszterium/elerhetosegek>

Nemzetgazdasági Minisztérium Munkafelügyeleti és Foglalkoztatás-felügyeleti Főosztály

<http://www.ommf.gov.hu/index.html?akt_menu=206>

Megyei Kormányhivatalok Foglalkoztatási Főosztályának Munkavédelmi és Munkaügyi Ellenőrzési Osztályai

<http://www.ommf.gov.hu/index.php?akt_menu=228>

Kormányhivatal

[http://www.kormanyhivatal.hu/](http://www.kormanyhivatal.hu/hu/veszprem)

Magyar Bányászati és Földtani Hivatal

<http://www.mbfh.hu/home/html/index.asp?msid=1&sid=0&hkl=27&lng=1>

Állami Népegészségügyi és Tisztiorvosi Szolgálat

<https://www.antsz.hu/>

Országos Környezetvédelmi és Természetvédelmi Főfelügyelőség

<http://orszagoszoldhatosag.gov.hu/>

Országos Környezetvédelmi és Természetvédelmi Főfelügyelőség területi felügyelőségei <http://orszagoszoldhatosag.gov.hu/altalanos-informacio/62-2/>

Nemzeti Adó- és Vámhivatal

<http://nav.gov.hu/nav/igazgatosagok>

31. Az ajánlatban meg kell adni a teljes beszerzésre megajánlott árat a dokumentáció részét képező költségvetési kiírás beárazásával. A költségvetési kiírást valamennyi tétel valamennyi oszlopának beárazásával, a kiadotthoz képest változatlan formában kell benyújtani. A költségvetési kiírás beárazását oly módon kell elvégezni, hogy az egyes tételek anyag- és díj egységárai reálisan lehetővé tegyék az adott tétellel jellemzett munka kivitelezését, az ajánlatkérő előírásainak, továbbá az egyéb jogszabályok, szabványok és a teljesítés során irányadó egyéb szabályok teljeskörű betartásával. A költségvetés azon részeinél, ahol ajánlattevő olyan árakat alkalmaz, mely felveti az ajánlatkérőnél a Kbt. 72. §-ban foglaltak alkalmazásának szükségességét, ajánlattevő köteles ajánlatában jól elkülönített módon az adott tétel adott részére hivatkozással konkrétan megjelölni, milyen okból alkalmazott olyan ajánlati árat, ami felveti a Kbt. 72. §-ban foglaltak alkalmazásának szükségességét, így különösen, ha valamely tételnél az anyag, vagy a díj ára 0 Ft, vagy olyan alacsony összeggel szerepel, ami az adott piaci körülmények között nem ad fedezetet a munka indokolt költségeinek (így különösen az adók és egyéb közterhek, a bér-, járulék- és építőanyag költségek) fedezésére és egy megfelelő üzleti haszon realizálására.